Børgin
Store norske leksikon,Geografi,Norges geografi,Trøndelag
Børgin er en arm av Trondheimsfjorden som går nordover mellom Inderøy og Sparbu. Fjorden er omtrent 10 kilometer lang og svært grunn.
Børgin står i forbindelse med Trondheimsfjorden gjennom et 170 meter bredt sund ved tettstedet Straumen. Tettstedet har navn etter tidevannsstrømmen gjennom sundet. Det har vært bru over sundet siden 1860 og nåværende Straumen bru fra 1958 er den tredje på samme sted.I Børgin er det tradisjon for utklekking og fangst av gullflyndre (spetteflyndre), noe som gjenspeiles i Inderøys kommunevåpen.Regjeringen la i 2015 fram et forslag om å gjøre Børgin til et marint verneområde. Saken er per 2021 ikke avklart. Les mer i Store norske leksikon Skarnsundet Trondheimsfjorden Litteratur Børgin – eller Borgenfjorden : arena for matauk, forskning og rekreasjon. Redigert av Willy Sundfær og Reidar Sundal. 2019. isbn 9788230341995  Børgin – områdebeskrivelse til marin verneplan; Miljødirektoratet